**NOTĂ DE FUNDAMENTARE**

|  |  |  |  |  |  |  |  |
| --- | --- | --- | --- | --- | --- | --- | --- |
| ***Secţiunea 1***  ***Titlul actului normativ***  Ordonanță de urgență  pentru modificarea  Ordonanței de urgență a Guvernului nr. 133/2020  privind unele măsuri pentru sprijinirea categoriilor de elevi cei mai defavorizaţi care beneficiază de sprijin educaţional pe bază de tichete sociale pe suport electronic pentru sprijin educaţional acordate din fonduri externe nerambursabile, precum şi unele măsuri de distribuire a acestora | | | | | | | |
| ***Secțiunea a 2-a***  ***Motivul emiterii actului normativ*** | | | | | | | |
| 1. Descrierea situaţiei actuale | Prin Ordonanţa de urgenţă a Guvernului nr. 133/2020 privind unele măsuri pentru sprijinirea categoriilor de elevi cei mai defavorizaţi care beneficiază de sprijin educaţional pe bază de tichete sociale pe suport electronic pentru sprijin educaţional acordate din fonduri externe nerambursabile, precum şi unele măsuri de distribuire a acestora, cu modificările ulterioare, s-a avut în vedere implementarea de măsuri care să vizeze, în această perioadă generată de criza COVID-19, una dintre cele mai afectate categorii de persoane, cea a copiilor celor mai dezavantajaţi din învăţământul de stat preşcolar, primar şi gimnazial, fără sprijin material, cu venituri la nivelul veniturilor sociale minime acordate familiei acestora, pentru care sunt necesare, pe de o parte, servicii sociale de sprijin, iar pe de altă parte, sprijin constând mai ales în asigurarea de materiale şcolare, constând în rechizite şi vestimentaţie necesare frecventării şcolii, pentru a evita manifestarea riscului de sărăcie extremă în rândul populaţiei celei mai expuse riscurilor de orice natură.  Însă, organizațiile partenere prevăzute în Ordonanța de urgență a Guvernului nr. 133/2020, cu modificările ulterioare, nu au capacitatea administrativă de a gestiona măsuri multiple simultane, finanţate în cadrul Programului operaţional Ajutorarea persoanelor defavorizate (POAD).  Astfel, instituțiile prefectului, alături de administrațiile publice locale, implicate fiind în desfășurarea măsurilor POAD de oferire de sprijin pentru lipsa alimentară și materială de bază – respectiv acordarea de pachete alimentare și pachete de igienă, precum și tichete sociale pe suport electronic pentru mese calde, persoanelor aflate în categoriile de grup țintă aferent POAD 2014-2020, se regăsesc în imposibilitatea punerii la dispoziție a infrastructurii specifice și a resurselor umane proprii și pentru această măsură POAD 2014-2020.  În consecință, se impune modificarea categoriilor de organizații partenere implicate în mecanismul de colectare a datelor din fiecare județ și de distribuire a tichetelor sociale pe suport electronic pentru sprijin educațional de la beneficiar către destinatarii finali.  Mai mult, având în vedere datele transmise de către Ministerul Educației către Ministerul Investițiilor și Proiectelor Europene, în cadrul cererii de finanțare cu ID 151691, depuse de către departamentul de specialitate din cadrul acestuia – Direcția de Implementare POAD, care raportează un număr de 391.726 de persoane care se încadrează în criteriile Ordonanței de urgență a Guvernului nr. 133/2020 pentru a obține sprijin educațional, astfel că, doar pentru un an școlar, suma alocată “la nivelul anului școlar 2019-2020, Ministerul Educației și Cercetării a identificat un număr total de 302.173 de copii care se încadrează în categoriile grupului țintă aferent măsurii reglementate de prezentul act normativ”, iar în cadrul documentelor transmise din teritoriu, în anexele aferente aceleiași cereri de finanțare, de către instituțiile prefectului, figurează un cuantum total al persoanelor care se încadrează în criteriile Ordonanței de urgență a Guvernului nr. 133/2020, de 444.442 beneficiari eligibili, se impune intervenția urgentă în scopul modificării alocării aferente sprijinului educațional din POAD.  Este nevoie de o intervenție de urgență, în vederea demarării implementării acestei măsuri la nivel național, având în vedere imposibilitatea implementării acestei măsuri în cadrul anului școlar 2020-2021, pentru anul școlar 2021-2022, în contextul deja menționat, pentru a suprapune posibilitatea oferirii de sprijin educațional odată cu începerea anului școlar 2021-2022 sau în prima parte a acestuia, pentru ca măsura să își atingă obiectivul, respectiv reducerea abandonului școlar, care a devenit deosebit de semnificativ în contextul socio-economic generat de pandemia SARS-CoV-2.  Așadar, sunt necesare o serie de modificări care derivă din necesitatea implementării Schemei Naționale de Sprijin pentru Elevii cei mai Defavorizați ( S.N.S.E.D.) descrise în cadrul Ordonanței de urgență a Guvernului nr.133/2020, cu modificările ulterioare, în cadrul anului școlar 2021-2022, având în vedere finalizarea POAD în 2023, precum și din imposibilitatea implementării acesteia prin mecanismul în vigoare, prin intermediul instituțiilor prefectului și a autorităților publice locale, pentru motivele mai sus prezentate.  Astfel, având în vedere posibilitatea ca Ministerul Educației să contribuie la implementarea acestei măsuri, prin intermediul sistemului său electronic de date, Sistemul Informatic Integrat al Învățământului din România (S.I.I.I.R), sub-modulul rezervat indicatorilor S.N.S.E.D., precum și sprijinul instituțiilor subordonate acestuia, este necesară modificarea S.N.S.E.D., **în sensul introducerii ca organizații partenere beneficiarului – Ministerul Investițiilor și Proiectelor Europene – a Ministerului Educației și a instituțiilor subordonate – inspectoratele școlare județene și unitățile de învățământ**, cu toate modificările care sunt necesar a fi avute în vedere din perspectiva corelării datelor specifice grupului țintă și a modificării mecanismului de distribuție a tichetelor sociale pe suport electronic pentru sprijin educațional.  Este foarte important să precizăm că, lipsa unei reglementări care să permită modificarea acestui mecanism, determină:  - riscul neîncadrării fazelor de implementare a S.N.S.E.D. în debutul anului școlar 2021-2022, pentru ca destinatarii finali să utilizeze sprijinul acordat prin POAD 2014-2020 în scopul creat,  - riscul de neimplementare a măsurii sau a unei implementări deficitare și, implicit, pierderea unor sume considerabile din fondurile europene alocate României,  - există riscul ca un mare număr de beneficiari finali să nu poată fi identificați,  - datele cu privire la destinatarii finali să fie suprapuse sau perimate, astfel că se poate ajunge la imposibilitatea acordării în cadrul Programului operațional Ajutorarea persoanelor defavorizate a unui sprijin financiar pentru copiii cei mai defavorizați, în contextul pandemiei de COVID-19 și al abandonului tot mai accentuat al școlii, cauzat de condițiile specifice din punct de vedere epidemiologic,  - riscul imposibilității acordării de sprijin educațional tuturor persoanelor care se încadrează în criteriile de acordare a acestui sprijin, cauzat de alocarea insuficientă precizată în cadrul Ordonanței de urgență a Guvernului nr. 133/2020. | | | | | | |
| 11 În cazul actelor normative care transpun legislație comunitară sau creează cadrul pentru aplicarea directă a acesteia. | Prezentul act normativ nu se referă la acest subiect. | | | | | | |
| 2. Schimbări preconizate | Prezentul act normativ are în vedere modificarea Ordonanței de urgență a Guvernului nr. 133/2020, cu modificările ulterioare, în sensul atribuirii Ministerului Educației și a instituțiilor aflate în subordinea acestuia – inspectoratele școlare județene, alături de unitățile de învățământ specifice, a rolului de organizații partenere ale beneficiarului – Ministerul Investițiilor și Proiectelor Europene, prin Direcția de Implementare POAD, în scopul implementării eficiente și de urgență, odată cu începutul anului școlar 2021-2022, a măsurii POAD, de acordare de tichete sociale pe suport electronic pentru sprijin educațional, în acest sens înlocuind organizațiile partenere prevăzute în cadrul Ordonanței de urgență a Guvernului nr. 133/2020 cu instituțiile aflate în subordinea Ministerului Educației.  Astfel, având în vedere specificul acestei măsuri, respectiv acordarea de asistență materială de bază preșcolarilor și elevilor cei mai defavorizați din cadrul învățământului de stat, în cadrul măsurii specifice POAD 2014-2020, în contextul în care atât bazele de date, cât și sistemul electronic specific domeniului se află în administrarea Ministerului Educației, în cadrul Sistemului Informatic Integrat al Învățământului din România (S.I.I.I.R), în scopul implementării de urgență a acestei măsuri, precum și din cauza gradului foarte ridicat de încărcare cu sarcini de serviciu specifice al instituțiilor prefectului și autorităților publice locale, Ministerul Educației va deveni principalul partener al beneficiarului, în sensul colectării datelor specifice grupului țintă, dificil de colectat pe alte căi administrative, cât și în sensul distribuirii tichetelor sociale pe suport electronic pentru sprijin educațional către destinatarii finali, pentru ca aceștia să le poată utiliza în cadrul unităților afiliate care comercializează materiale școlare.  Astfel, acest nou mecanism este nevoie a fi implementat de către instituțiile în măsură să colecteze și să centralizeze date despre destinatarii finali și, totodată, să asigure distribuirea tichetelor sociale pe suport electronic pentru sprijin educațional, după cum urmează:  1. Colectarea datelor se realizează de către unitățile de învățământ de stat preșcolar, primar și gimnazial, care identifică și întocmesc listele cu destinatarii finali, își asumă datele, introducându-le totodată în sistemul național de indicatori privind educația, prin intermediul Sistemului Informatic Integrat al Învățământului din România (S.I.I.I.R), sub-modulul rezervat indicatorilor S.N.S.E.D.  2. Prin inspectoratele școlare județene și Inspectoratul Școlar al Municipiului București se asigură transmiterea informațiilor de la Beneficiar către reprezentanții unităților de învățământ de stat preșcolar, primar și gimnazial, și monitorizarea procesului de colectare a datelor.  3. Prin inspectoratele școlare județene și Inspectoratul Școlar al Municipiului București se asigură distribuția tichetelor sociale pe suport electronic pentru sprijin educațional unităților de învățământ de stat preșcolar, primar și gimnazial, care le transmit beneficiarilor finali.  4. Ministerul Educației colaborează cu Ministerul Investițiilor și Proiectelor Europene pentru a asigura o bună comunicare a informațiilor specifice S.N.S.E.D., precum și pentru a asigura distribuirea tichetelor sociale pe suport electronic pentru sprijin educațional.  În consecință, pentru eficientizarea S.N.S.E.D. și asigurarea implementării ei întocmai și la timp, este necesară introducerea în cadrul prevederilor proiectului de at normativ a instituțiilor abilitate să gestioneze date specifice, să gestioneze membrii grupului țintă, în calitate de organizații partenere, prin înlocuirea celor inițiale.    În acest sens, se impune, de asemenea, modificarea programului operațional, în sensul includerii la categoria de organizații partenere a Ministerului Educației, unitățile de învățământ de stat preșcolar, primar și gimnazial, inspectoratele școlare județene și inspectoratul școlar al Municipiului București, aspect pe care îl are în vedere Autoritatea de Management pentru POAD 2014-2020, abilitată în acest sens prin prevederile Regulamentului (UE) nr. 223/2014 privind Fondul de ajutor european destinat celor mai defavorizate persoane, cu modificările și completările ulterioare.  De asemenea, implicarea personalului Ministerului Afacerilor Interne și/sau al Ministerului Finanțelor, este necesară în contextul prioritizării implicării personalului structurilor specializate cu atribuții în acest sens din cadrul instituțiilor abilitate, astfel că articolul 8 se modifică, pentru a crea cadrul juridic acestei necesități de prioritizare.  Bugetul alocat S.N.E.S.D., se va determina ulterior confirmării numărului total al destinatarilor finali și în limita alocării POAD pentru măsura specifică, având în vedere riscul imposibilității acordării de sprijin educațional tuturor persoanelor care se încadrează în criteriile de acordare a acestui sprijin, cauzat de alocarea insuficientă precizată în cadrul Ordonanței de urgență a Guvernului nr. 133/2020, conform datelor privind cuantumul total al copiilor dezavantajați transmis Ministerului Investițiilor și Proiectelor Europene de către Ministerul Educației.  Modificarea articolului 12 este determinată de flexibilizarea mecanismului, prin asumare de către Ministerul Educației a listelor finale a destinatarilor măsurii de asistență materială de bază și deci de implementare a măsurii de către instituțiile subordonate ale acestuia, pentru anul școlar 2021-2022, precum și pentru anul școlar 2022-2023, corelativ cu perioada de eligibilitate a cheltuielilor aferente programului POAD, care este până la 31 decembrie 2023, așadar este necesară actualizarea acestor sarcini aferente noilor organizații partenere la nivelul anexei, în vederea asigurării implementării S.N.E.S.D., întocmai și la timp.  De asemenea, atribuțiile instituțiilor publice centrale și locale cu responsabilități în aplicarea și derularea S.N.S.E.D. sunt corelate la noile cerințe, cu toate atribuțiile specifice ale acestora, din perspectiva S.N.E.S.D. | | | | | | |
| 3. Alte informaţii | Nu au fost identificate | | | | | | |
| ***Secțiunea 3***  ***Impactul socioeconomic al actului normativ*** | | | | | | | |
| 1. Impactul macroeconomic | | Actul normativ nu se referă la acest subiect | | | | | |
| 11. Impactul asupra mediului concurenţial şi domeniului ajutoarelor de stat | | Actul normativ nu se referă la acest subiect | | | | | |
| 2. Impactul asupra mediului de afaceri | | Actul normativ nu se referă la acest subiect | | | | | |
| 21. Impactul asupra sarcinilor administrative | | Actul normativ nu se referă la acest subiect | | | | | |
| 22. Impactul asupra întreprinderilor mici și mijlocii | | Actul normativ nu se referă la acest subiect | | | | | |
| 3. Impactul social | | Actul normativ nu se referă la acest subiect | | | | | |
| 4. Impactul asupra mediului | | Actul normativ nu se referă la acest subiect | | | | | |
| 5. Alte informaţii | | Nu au fost identificate | | | | | |
| ***Secţiunea 4***  ***Impactul financiar asupra bugetului general consolidat, atât pe termen scurt, pentru anul curent, cât şi pe termen lung (5 ani)*** | | | | | | | |
| - mii lei - | | | | | | | |
| **Indicatori** | | **Anul curent** | **Următorii ani** | | | | **Media pe 5 ani** |
| 1 | | 2 | 3 | 4 | 5 | 6 | 7 |
|  | | **2021** | **2022** | **2023** | **2024** | **2025** |  |
| **1. Modificări ale veniturilor bugetare, plus/minus, din care:** | | - | - | - | - | - | - |
| *a) buget de stat, din acesta:* | | - | - | - | - | - | - |
| (i) impozit pe profit | | - | - | - | - | - | - |
| (ii) impozit pe venit | | - | - | - | - | - | - |
| *b) bugete locale:* | | - | - | - | - | - | - |
| (i) impozit pe profit | | - | - | - | - | - | - |
| *c) bugetul asigurărilor sociale de stat:* | | - | - | - | - | - | - |
| (i) contribuţii de asigurări | | - | - | - | - | - | - |
| **2. Modificări ale cheltuielilor bugetare plus/minus, din care:** | |  |  |  |  |  |  |
| *a) buget de stat, din acesta:* | | - | - | - | - | - | - |
| (i) cheltuieli de personal | | - | - | - | - | - | - |
| (ii) bunuri şi servicii | | - | - | - | - | - | - |
| *b) bugete locale:* | | - | - | - | - | - | - |
| (i) cheltuieli de personal | | - | - | - | - | - | - |
| (ii) bunuri şi servicii | | - | - | - | - | - | - |
| *c) bugetul asigurărilor sociale de stat:* | | - | - | - | - | - | - |
| (i) cheltuieli de personal | | - | - | - | - | - | - |
| (ii) bunuri şi servicii | | - | - | - | - | - | - |
| **3. Impact financiar, plus/minus, din care:** | |  |  |  |  |  |  |
| *a) bugetul de stat* | | - | - | - | - | - | - |
| *b) bugete locale* | | - | - | - | - | - | - |
| **4. Propuneri pentru acoperirea creşterii cheltuielilor bugetare** | | - | - | - | - | - | - |
| **5. Propuneri pentru a compensa reducerea veniturilor bugetare** | | - | - | - | - | - | - |
| **6. Calcule detaliate privind fundamentarea modificărilor veniturilor şi/sau cheltuielilor bugetare** | | - | - | - | - | - | - |
| **7. Alte informaţii** | | - | | | | | |
| ***Secțiunea 5***  ***Efectele actului normativ asupra legislației în vigoare*** | | | | | | | |
| 1. Măsuri normative necesare pentru aplicarea prevederilor actului normativ:  a) acte normative în vigoare ce vor fi modificate sau abrogate, ca urmare a intrării în vigoare a actului normativ;  b) acte normative ce urmează a fi elaborate în vederea implementării noilor dispoziţii. | |  | | | | | |
| 11. Compatibilitatea actului normativ cu legislaţia în domeniul achiziţiilor publice. | | Actul normativ nu se referă la acest subiect. | | | | | |
| 2. Conformitatea actului normativ cu legislaţia comunitară în cazul proiectelor care transpun prevederi comunitare | | Actul normativ nu se referă la acest subiect. | | | | | |
| 3. Măsuri normative necesare aplicării directe a actelor normative comunitare | | Actul normativ nu se referă la acest subiect. | | | | | |
| 4. Hotărâri ale Curţii de Justiţie a Uniunii Europene | | Actul normativ nu se referă la acest subiect. | | | | | |
| 5. Alte acte normative şi/sau documente internaţionale din care decurg angajamente | | Actul normativ nu se referă la acest subiect. | | | | | |
| 6. Alte informaţii | | Nu au fost identificate | | | | | |
| ***Secţiunea 6***  ***Consultările efectuate în vederea elaborării actului normativ*** | | | | | | | |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | | Actul normativ nu se referă la acest subiect. | | | | | |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul actului normativ | | Actul normativ nu se referă la acest subiect. | | | | | |
| 3. Consultările organizate cu autorităţile administraţiei publice locale, în situaţia în care actul normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | | Actul normativ nu se referă la acest subiect. | | | | | |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750 / 2005 privind constituirea consiliilor interministeriale permanente | | Actul normativ nu se referă la acest subiect. | | | | | |
| 5. Informaţii privind avizarea de către:  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | | Pentru proiectul de act normativ se solicită avizul la Consiliul Legislativ.  S-a solicitat punctul de vedere al Curții de Conturi și Autoritatea de Audit din cadrul Curții de Conturi, Consiliului Concurenței, Departamentul pentru Lupta Antifraudă, Agenția Națională de Supraveghere a Prelucrării Datelor cu Caracter Personal, Agenția Națională pentru Achiziții Publice. | | | | | |
| 6. Alte informaţii | | Nu au fost identificate | | | | | |
| ***Secţiunea 7***  ***Activităţi de informare publică privind elaborarea şi implementarea actului normativ*** | | | | | | | |
| 1. Informarea societăţii civile cu privire la necesitatea elaborării actului normativ | | Prezentul proiect de act normativ respecta prevederile art.7 alin. (13) din Legea nr. 52/2003 privind transparența decizională în administrația publică, republicată, și a fot publicat în dezbatere publică pe pagina de internet al Ministerului Investițiilor și Proiectelor Europene la data de 31 mai 2021. | | | | | |
| 2. Informarea societăţii civile cu privire la eventualul impact asupra mediului în urma implementării actului normativ, precum şi efectele asupra sănătăţii şi securităţii cetăţenilor sau diversităţii biologice | | Actul normativ nu se referă la acest subiect. | | | | | |
| 3. Alte informaţii | | Nu au fost identificate | | | | | |
| ***Secţiunea 8***  ***Măsuri de implementare*** | | | | | | | |
| 1. Măsurile de punere în aplicare a actului normativ de către autorităţile administraţiei publice centrale şi /sau locale – înfiinţarea unor noi organisme sau extinderea competenţelor instituţiilor existente | | Actul normativ nu se referă la acest subiect. | | | | | |
| 2. Alte informaţii | |  | | | | | |

Faţă de cele prezentate, a fost promovat prezentul proiect de Ordonanță de urgență a Guvernului pentru modificarea Ordonanței de urgență a Guvernului nr. 133 / 2020 privind unele măsuri pentru sprijinirea categoriilor de elevi cei mai defavorizaţi care beneficiază de sprijin educaţional pe bază de tichete sociale pe suport electronic pentru sprijin educaţional acordate din fonduri externe nerambursabile, precum şi unele măsuri de distribuire a acestora, care în forma prezentată a fost avizat de către instituțiile interesate și pe care îl supunem spre adoptare.

|  |  |  |
| --- | --- | --- |
| **MINISTRUL INVESTIȚIILOR**  **ȘI PROIECTELOR EUROPENE**  **Cristian GHINEA** | **MINISTRUL EDUCAȚIEI**  **Sorin Mihai CÎMPEANU** | **MINISTRUL AFACERILOR INTERNE**  **Lucian Nicolae BODE** |

**AVIZĂM:**

|  |  |
| --- | --- |
| **VICEPRIM - MINISTRU**  **Ilie-Dan BARNA** | **MINISTRUL ECONOMIEI, ANTREPRENORIATULUI ȘI TURISMULUI**  **Claudiu-Iulius-Gavril NĂSUI** |
| **MINISTRUL DEZVOLTĂRII, LUCRĂRILOR PUBLICE ȘI ADMINISTRAȚIEI**  **CSEKE Attila** | **Președintele**  **AUTORITĂȚII NAȚIONALE PENTRU PROTECȚIA CONSUMATORILOR**  **Claudiu Daniel DOLOT** |
|  |  |
| **MINISTRUL FINANȚELOR**  **Alexandru NAZARE** | **MINISTRUL JUSTIȚIEI**  **Stelian- Cristian ION** |

|  |  |
| --- | --- |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |